Edžo sala

Edžo sala (, ) – sala Norvegijai priklausančiame Svalbardo salyne, Barenco jūroje, į rytus nuo Špicbergeno, atskirta Storfjordo. Plotas – 5073 km². Kranto linija vingiuota, jos ilgis 502 km. Paviršius kalvotas, sudarytas iš mezozojaus uolienų, iškyla iki 590 m aukščio. Apie 2102 km² Edžo salos paviršiaus dengia ledynai, kitur – tundra, arktinė dykuma. Gyvena baltieji lokiai, šiauriniai elniai.

Laikoma, kad salą 1622 m. atrado anglų jūrininkas Thomas Edge (pagal jį sala ir pavadinta), tačiau galimai dar 1614 m. Edžo salą pasiekė olandas Joris Carolus. Saloje apsistodavo anglų banginių medžiotojai.

Svalbardas